Hertugdømmet i Normandiet fik afgørende betydning for udviklingen i England: den engelske kong [[Ethelred 2. den Rådvilde|Ethelred]], som [[Svend Tveskæg|Sven Tveskæg]] havde ført krig mod, indgik ægteskab med Richard I.s datter [[Emma af Normandiet|Emma]] (søster til Richard II), med hvem han fik 2 sønner, Alfred og Edvard. Den engelske kongefamilie måtte flygte til Normandiet under indtryk af Sven Tveskægs og sønnen [[Knud den Store]]s angreb. Her døde Ethelred [[1016]], og Emma blev kort efter gift med Knud. Da Knud den Store døde [[1035]], vendte de to sønner tilbage til England, og da Knud den Stores egne sønner begge døde ret hurtigt (sidst [[Hardeknud]] i [[1042]]), blev Edvard (med tilnavnet [[Edvard Bekenderen|Bekenderen]]) engelsk konge og begunstigede i sin regeringstid normanniske venner med jordegods og fremtrædende stillinger. Da Edvard døde barnløs i 1066, hævdede Vilhelm, at han var blevet lovet den engelske krone. Da englænderne valgte en landsmand, [[Harold Godvinson]], til konge, sejlede [[Vilhelm Erobreren]] med sine mænd til [[England]] i [[1066]], sejrede i slaget ved [[Hastings]]<ref>Albrectsen, s. 28</ref>, indtog hele dette rige og grundlagde her tidens bedst organiserede stat.
Historie Tidligere_riger,_stater,_protektorater,_kolonier_og_lande